                                                        ANEXA 1             la HCL nr.       din

REGULAMENT DE ORGANIZARE ŞI FUNCŢIONARE

AL SERVICIULUI SOCIAL DE ÎNGRIJIRE LA DOMICILIU
A PERSOANELOR VÂRSTNICE
CAPITOLUL 1
Art. 1 Definiţie
(1)  Regulamentul de organizare şi funcţionare este un document propriu al Serviciului Social de Îngrijire la Domiciliu a Persoanelor Vârstnice din cadrul Serviciului Protecţia Persoanelor Vârstnice din structura Direcţiei de Asistență Socială, aprobat prin Hotărârea nr.88/2019 a Consiliului Local al Municipiului Drobeta Turnu Severin în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de accesare/acordare, suspendare/încetare a serviciilor oferite, mod de organizare și de funcționare.

 (2)  Acest regulament are la baza prevederile legale în vigoare şi Regulamentul de Organizare şi Funcţionare al Direcţiei de Asistenţă Socială.
Art. 2  Identificarea serviciului social
       Serviciul social de îngrijire la domiciliu a persoanelor vârstnice, cod serviciu social 8810ID-I, licențiat conform Licenței de funcționare seria LF nr. 0012900, este organizat în cadrul Serviciului Protecţia Persoanelor Vârstnice din subordinea Direcţiei de Asistență Socială, CUI 15405118, furnizor public de servicii sociale, acreditat conform Certificatului de acreditare seria AF nr. 003855, cu sediul în municipiul Drobeta Turnu Severin, str. Romană nr.1, jud. Mehedinţi. 

Art. 3  Scopul serviciului social
(1) Prezentul regulament a fost adoptat în vederea accesului beneficiarilor la informaţii privind asistenţa persoanelor vârstnice la domiciliu aflate în diverse grade de dependenţă, ca urmare a pierderii autonomiei personale, asigurându-le acestora un set de servicii de îngrijire cu scopul asistării lor în îndeplinirea actelor curente de viaţă, prevenirii sau limitării degradării autonomiei funcţionale, păstrării şi îmbunătăţirii stării de sănătate şi asigurării unei vieţi decente şi demne.  
(2) Scopul Serviciului Social de Îngrijire la Domiciliu a Persoanelor Vârstnice este de a oferi suport în vederea prevenirii, limitării sau înlăturării efectelor temporare ori permanente ale unor situaţii care pot afecta parțial sau total viaţa persoanei vârstnice sau pot genera riscul de excluziune socială. 
Obiectivul general vizează prevenirea instituţionalizării persoanelor vârstnice, de menţinere a autonomiei funcţionale în propria locuinţă şi de îmbunătăţire a calităţii vieţii acestora, în acord cu principiile fundamentale ale asistenței sociale.
 (3) Prevederile prezentului regulament sunt obligatorii atât pentru persoanele beneficiare, cât şi pentru angajaţii Serviciului Protecţia Persoanelor Vârstnice şi, după caz, pentru membrii familiei beneficiarilor, reprezentanţii legali/convenţionali parteneri, voluntari.

Art. 4  Cadrul legal de înfiinţare, organizare şi funcţionare
(1)  Serviciul Social de Îngrijire la Domiciliu a Persoanelor Vârstnice este acordat de Serviciul Protecţia Persoanelor Vârstnice. Înfiinţat prin Hotărârea Consiliului Local al Municipiului Drobeta Turnu Severin nr. 380/2023, Serviciul Protecţia Persoanelor Vârstnice din subordinea Direcţiei de Asistenţă Socială din municipiul Drobeta Turnu Severin asigură prin personal calificat funcţionarea serviciilor sociale adresate vârstnicilor.
 (2) Serviciul Social de Îngrijire la Domiciliu a Persoanelor Vârstnice funcţionează cu respectarea prevederilor cadrului general de organizare şi funcţionare a serviciilor sociale reglementate prin:
· Legea nr. 292/2011 a asistenţei sociale, cu modificările şi completările ulterioare;

· Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;

· H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările şi completările ulterioare;

· Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare;

· H.G. nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asiguarea calităţii în domeniul serviciilor sociale, cu modificările şi completările ulterioare; 

· Anexei nr.3 (punctele 4, 5, şi 6) la H.G. nr.426/2020 privind aprobarea standardelor de cost pentru serviciile sociale, cu modificările şi completările ulterioare;
· H.G. nr. 867/2015 pentru aprobarea Nomenclatorului serviciilor sociale precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;

· Ordinul nr. 29/2019 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte, aflate în dificultate, precum şi pentru serviciile acordate în comunitate, serviciile acordate în sistem integrat şi cantinelor sociale, Anexa 8 (Standardele minime de calitate pentru serviciile de îngrijire la domiciliu pentru persoane vârstnice);

· Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
· O.U.G. nr. 57/2019 privind Codul administrativ, cu modificările şi completările ulterioare.

· O.G. nr. 27/2002   privind reglementarea activităţii de soluţionare a petiţiilor, cu modificările şi completările ulterioare;

· Legea nr. 544/2001 privind informaţiile de interes public, cu modificările şi completările ulterioare;

· Legea nr. 52/2003 privind transparenţa decizională în administraţia publică, republicată cu modificările şi completările ulterioare; 

· Ordinul nr. 1923/2024 pentru aprobarea Metodologiei-cadru de evaluare a nevoilor comunității în vederea organizării serviciilor sociale pentru persoanele vârstnice.
Art. 5   Principiile care stau la baza acordării serviciului social

 (1)  Serviciul Social de Îngrijire la Domiciliu a Persoanelor Vârstnice se organizează şi funcţionează cu respectarea principiilor generale care guvernează sistemul naţional de asistenţă socială, principiile specifice care stau la baza acordării serviciilor sociale prevăzute în legislaţia specifică, precum şi în standardele minime de calitate aplicabile.

  (2)   Principiile care stau la baza prestării serviciului social de îngrijire la domiciliu a persoanelor vârstnice sunt următoarele:
a)  respectarea şi promovarea cu prioritate a interesului persoanei beneficiare;
b)  protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia, demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c)  asigurarea protecţiei împotriva abuzului şi exploatării persoanei beneficiare;
d)   deschiderea către comunitate; 

e)  asistarea persoanelor fără capacitate de exerciţiu în realizarea şi exercitarea drepturilor lor;
f)  ascultarea opiniei persoanei beneficiare şi luarea în considerare a acesteia, ţinându-se cont după caz, de vârsta şi gradul de maturitate, de discernământ şi capacitatea de exerciţiu;
g)  promovarea unui model familial de îngrijire a persoanei beneficiare;
h)  asigurarea unei îngrijiri individualizate şi personalizate a persoanei beneficiare;
i)  preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
j)  încurajarea iniţiativelor individuale ale personelor beneficiare şi a implicării active a acestora în soluţionarea situaţiilor de dificultate;
k)  asigurarea unei intervenţii profesionale, prin echipe pluridisciplinare;
l)  asigurarea confidenţialităţii şi a eticii profesionale;
m)  responsabilizarea membrilor familiei, reprezentanţilor legali cu privire la exercitarea drepturilor şi îndeplinirea obligaţiilor de întreţinere;
n)  primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi cu implicarea activă în soluţionarea situaţiilor de dificultate cu care se pot confrunta la un moment dat;
o)  colaborarea Serviciului Protecţia Persoanelor Vârstnice cu celelalte compartimente şi servicii din cadrul Direcţiei de Asistenţă Socială şi cu alţi furnizori publici şi privaţi de servicii sociale;
p)  asistarea persoanelor vârstnice aflate în situaţii de dificultate şi vulnerabilitate socială, prin implicarea în identificarea, evaluarea şi soluţionarea problemelor individuale;
q)  promovarea principiului justiţiei sociale prevăzute în actele normative în vigoare;   
r)  egalitatea şanselor privind accesul persoanelor asistate la informaţii, servicii, resurse şi participarea acestora la procesul de luare a deciziilor;
s)  respectarea demnităţii individului, unicităţii şi valorii fiecărei persoane;
t)  interzicerea oricărei forme de discriminare bazate pe rasă, etnie, sex şi orientare sexuală, statut material, convingeri politice sau religioase, deficienţă fizică 
sau psihică, situaţie materială şi/sau orice altă preferinţă, caracteristică, condiţie sau statut.
Art.6 Beneficiarii serviciilor sociale

(1) Beneficiarii serviciilor sociale de îngrijire la domiciliu pot fi persoane vârstnice, cu domiciliul/reşedinţa în municipiul Drobeta Turnu Severin, pentru care s-a stabilit un anumit grad de dependenţă, conform H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările și completările ulterioare, după cum urmează:
	Gradul de dependenţă
	Specificaţii

	Gradul I
	Dependenţă totală

	Gradul II
	Dependenţă parţială 

	Gradul III
	Risc de dependență


(2) Sunt considerate persoane vârstnice:
a) persoanele care au împlinit vârsta de pensionare stabilită de lege (conform prevederilor art.1, alin.4 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare).
(3) Criteriile de eligibilitate a beneficiarilor:
a) Sunt persoane vârstnice cu domiciliul/reşedinţa în municipiul Drobeta Turnu Severin;
b) Sunt persoane vârstnice pentru care s-a stabilit un anumit grad de dependenţă, conform H.G. nr.886/2000 pentru aprobarea Grilei naţionale de evaluare a nevoilor persoanelor vârstnice, cu modificările și completările ulterioare;
c) Sunt persoane vârstnice aşa cum sunt definite de actele normative în vigoare (art.1, alin.4 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare);
d) Sunt persoane vârstnice pentru care serviciile de îngrijire la domiciliu nu pot fi furnizate de către îngrijitorii informali;
e) Sunt persoane vârstnice pentru care, prin certificatul de încadrare în grad de handicap, nu li s-a atribuit un asistent personal; 
f) Sunt persoane vârstnice care îşi păstrează autonomia funcţională, nu suferă sau nu au fost diagnosticate cu Boala Alzheimer sau cu alte tulburări psihice şi nu sunt imobilizate la pat;
g) Sunt persoane vârstnice care nu suferă de stări demenţiale severe, de diferite etiologii, psihoze cu evoluţie cronică defectuală (schizofrenie, boală afectivă primară sau ale boli asociate) şi nu locuiesc cu alte persoane suferinde/diagnosticate cu afecţiunile sus-menţionate;

h) Sunt persoane vârstnice care nu au încheiat contracte de întreţinere, contracte de vânzare-cumpărare cu uzufruct viager sau orice alt act juridic cu clauză de întreţinere.
(4) Condiţiile de accesare:
Pentru accesarea Serviciului Social de Îngrijire la Domiciliu solicitanţii (sau reprezentanţii lor legali) vor depune următoarele documente:

a) cererea de accesare semnată de beneficiar/ membru al familiei/susţinător legal/reprezentat legal şi aprobată de conducătorul furnizorului serviciului social; 

b) consimţământul persoanei vârstnice privind acordarea de măsuri de asistenţă socială;

c)  buletin/ carte de identitate și certificat de naștere beneficiar;

d)  cartea de identitate a reprezentantului legal şi cartea de identitate a persoanei care plăteşte/persoanelor care plătesc, integral sau parţial, contribuţia beneficiarului;
e)  cupon de pensie sau alte documente care fac dovada veniturilor beneficiarului;
f)  certificatul de încadrare în grad de handicap, dacă este cazul; 
g) hotărâre judecătorească privind numirea unui reprezentant legal, dacă este cazul;

h)  adeverinţă medicală eliberată de medicul de familie din care să rezulte diagnosticul prezent, evaluarea stării de sănătate a persoanei vârstnice și recomandarea îngrijirii la domiciliu;
i) adeverinţă eliberată de medicul de familie din care să rezulte că beneficiarul nu prezintă risc pentru comunitate (tulburări psihice, boli infecto-contagioase, dependenţa de alcool, etc);     
j) alte acte medicale din care să rezulte afecţiunile cu care a fost diagnosticat beneficiarul precum şi tratamentul prescris;
k) actul de proprietate al locuinţei;

l) declaraţie privind lipsa susţinătorilor legali, autentificată de notarul public, (unde este cazul);

m) declaraţii pe propria răspundere ale susţinătorilor legali din care să rezulte că vor suporta diferenţa care nu poate fi achitată de persoana vârstnică, (unde este cazul);

n) acte doveditoare privind veniturile personale și ale susținătorilor legali (copii, soț, soție), (decizie/ cupon de pensie, adeverință eliberată de Administrația Financiară);

o) alte documente, după caz.
      Nevoile persoanelor vârstnice se evaluează prin anchetă socială care se elaborează pe baza datelor cu privire la afecţiunile ce necesită îngrijire specială, capacitatea de a se gospodări şi de a îndeplini cerinţele fireşti ale vieţii cotidiene, condiţiile de locuit, precum şi veniturile efective sau potenţiale considerate minime pentru asigurarea satisfacerii nevoilor curente ale vieţii cotidiene.

      Aprobarea, respingerea, suspendarea, reluarea sau încetarea dreptului la serviciile sociale de îngrijire la domiciliu pentru persoanele vârstnice, se fac prin dispoziţia directorului executiv.

      Dispoziţiile directorului executiv prevăzute la alin.1 se comunică titularilor în termen de maxim 5 zile de la data emiterii.

      Soluţionarea cererii de acordare a serviciilor sociale de îngrijire la domiciliu pentru persoanele vârstnice se face în termen de 30 zile de la data înregistrării.
      În anumite situaţii soluţionarea cererii se prelungeşte cu 15 zile lucrătoare.

      Acordarea serviciilor sociale de îngrijire la domiciliu oferite de Serviciul Protecţia Persoanelor Vârstnice se realizează în baza unui contract de furnizare servicii sociale, încheiat între Direcţia de Asistenţă Socială şi beneficiar/ membru al familiei/reprezentantul legal al acesteia.
      Prin reprezentant legal se înţelege persoana desemnată, potrivit prevederilor                art. 178 şi 2.009 din Legea nr. 287/2009 privind Codul civil, republicată, cu modificările şi completările ulterioare, pentru a reprezenta interesele unei persoane vârstnice.

     Contractul de furnizare servicii sociale se redactează în două sau mai multe exemplare originale, în funcţie de numărul semnatarilor contractului.

      Modelul contractului de furnizare de servicii sociale încheiat cu beneficiarul este cel prevăzut de actele normative în vigoare la data semnării acestuia.
      Serviciile sociale de îngrijire la domiciliu încetează în următoarele situaţii:

a) la solicitarea benficiarului sau a reprezentantului legal al acestuia, prin acordul ambelor părţi;

b) prin decizia furnizorului serviciului;

c) în cazul decesului beneficiarului, în baza certificatului de deces;

d) beneficiarul nu mai îndeplineşte condiţiile de acordare a serviciilor sociale de îngrijire la domiciliu a persoanelor vârstnice;

e) beneficiarul nu respectă prevederile contractuale de acordare a serviciilor sociale;   

f) schimbarea domiciliului benficiarului în altă localitate;

g) în cazul constatării unor comportamente periculoase ale beneficiarului pentru personal – urmare a evaluării medicului specialist și/sau al medicului de familie;

h) când serviciile de îngrijire la domiciliul persoanelor vârstnice furnizate nu mai corespund nevoilor beneficiarului, acesta necesitând îngrijire specializată într-un cămin;

i) din raţiuni de ordin socio-psiho-medical, când în urma reevaluării se constată că nevoile beneficiarului nu mai pot fi satisfăcute de îngrijitorii la domiciliu;
j) după împlinirea a 90 zile de la data suspendării;
k) dacă beneficiarul a fost încadrat în grad de handicap grav cu asistent personal şi beneficiază de serviciile de îngrijire acordate de un asistent personal;

l) expirarea duratei pentru care a fost încheiat contractul;
m) încheierea cu alte persoane a unui contract de vânzare-cumpărare a locuinţei beneficiarului cu clauză de întreţinere sau orice alt act juridic ce prevede clauzele de întreţinere, în perioada valabilităţii contractului de acordare de servicii de îngrijire la domiciliu;

n) cazuri de forţă majoră;

o) dacă beneficiarul sau familia nu mai doresc aceste servicii;

p) alte cauze.
Art. 7  Activități și funcții

Principalele funcţii ale serviciului social de îngrijire la domiciliu sunt următoarele:

     a) de furnizare a serviciilor sociale de interes public general/local, prin asigurarea următoarelor activităţi:

1. reprezentarea furnizorului de servicii sociale în contractul încheiat cu persoana beneficiară;
2.  preluarea cerererilor de servicii sociale;

3. elaborarea, în baza anchetelor sociale, a planurilor individualizate de asistenţă şi îngrijre, care cuprind măsuri de asistenţă socială, respectiv serviciile recomandate şi beneficiile de asistenţă socială la care persoana vârstnică are dreptul;

4. realizarea evaluării/reevaluării nevoilor de îngrijire personală la domiciliul beneficiarului, prin personalul de specialitate pe care le înscrie în fişa de evaluare/reevaluare a beneficiarului; 

5. elaborarea planul individualizat de asistenţă şi îngrijire pentru fiecare beneficiar în baza evaluării/reevaluării nevoilor beneficiarului, a datelor cuprinse în documentele emise de structurile specializate în evaluare complexă, în evaluările şi recomandările medicale, precum și în documentele emise de alte structuri de specialitate,; 

6. realizarea procesului de planificare şi monitorizare serviciilor de îngrijire la domiciliu pentru fiecare beneficiar;

7. întocmirea contractului de acordare a serviciilor cu beneficiarul/reprezentantul legal, după aprobarea planului individualizat de asistenţă şi îngrijire - în funcţie de condiţiile contractuale, veniturile beneficiarului sau existenţa unei persoane/unor persoane care participă la plata contribuţiei din partea beneficiarului, se încheie angajamente de plată;

8. întocmirea situației centralizatoare privind contribuția datorată de beneficiari pentru serviciile sociale de îngrijire la domiciliu prestate pe luna anterioară;

9. întocmirea actului adiţional, urmare a modificărilor intervenite în furnizarea serviciilor contractate;     

10. realizeazarea activităţilor de îngrijire prin îngrijitori la domiciliu specializați;

11. monitorizarea situaţiei beneficiarului şi a aplicării planului individualizat de asistenţă şi îngrijire prin persoana responsabilă;

12. verificarea manierei în care își îndeplinește atribuțiile personalul de îngrijire, în baza unui plan de vizite;

13. organizarea sesiunilor de instruire a îngrijitorilor la domiciliu;

14. realizarea de activități de informare și consiliere de către personalul din cadrul Serviciului Protecţia persoanelor vârstnice pentru beneficiari în vederea adaptării/menţinerii unui model de viaţă sănătos şi activ;

15. întocmirea dosarului personal al beneficiarului și asigurarea arhivării acestora;

16. propunerea acordării/respingerii/suspendării/încetării serviciilor de îngrijire la domiciliu;

17. reevaluarea situației beneficiarilor, anual sau ori de câte ori este nevoie;

18. monitorizarea activităților îngrijitorilor la domiciliu şi informarea conducerii instituţiei cu privire la modul în care aceştia îşi exercită atribuţiile şi respectă obligaţiile asumate prin contractul individual de muncă, conform legislaţiei privind îngrijirea la domiciliu. 
     b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. elaborează pliante de informare ;

2. elaborează rapoarte de activitate;

3. informează potențialii beneficiari și orice persoane interesate cu privire la scopul/funcțiile serviciului social de îngrijire la domiciliu a persoanelor vârstnice și modul propriu de organizare și funcționare;
4. informează beneficiarii asupra activităților derulate de compartimentul de îngrijire la domiciliu, drepturilor și obligațiilor beneficiarului și ale furnizorului de servicii, prevederilor contractului de servicii, prevederilor planului individualizat de asistență și îngrijire, procedurilor de lucru ale serviciului social de îngrijire la domiciliu;                                                                                                                                                                                                                                                                    

     c) de promovare a drepturilor beneficiarilor şi a unei imagini pozitive a acestora, de promovare a drepturilor și integrității omului, precum şi de prevenire a situaţiilor de dificultate în care se pot regăsi categoriile vulnerabile care fac parte din sfera persoanelor beneficiare, prin asigurarea următoarelor activităţi:

1. asigură informarea corectă și obiectivă;

2. implică activ beneficiarul/reprezentantul legal/consensual în procesul de evaluare și stabilire a planului individualizat de asistență și îngrijire cu respectarea opiniilor acestuia;

      d) de asigurare a calităţii serviciilor sociale prin realizarea următoarelor activităţi:

1. elaborează instrumentele standardizate utilizate în procesul de acordare a serviciilor sociale;

2. realizează evaluări periodice a serviciilor prestate;

3. monitorizează periodic activitatea de îngrijire la domiciliu;

4. aplică Chestionarul de evaluare a gradului de satisfacție a beneficiarului și elaborează  Raportul  privind evaluarea gradului de satisfacție a beneficiarilor.

         Principalele funcţiile ale Serviciului Social de Îngrijire la Domiciliu sunt următoarele:

     a) de furnizare a serviciilor sociale de interes public local, prin asigurarea următoarele activităţi:
1. reprezintă furnizorul de servicii sociale în contractul încheiat cu persoana vârstnică/reprezentantul legal;

2. evaluează, prin personal calificat nevoile individuale ale persoanei vârstnice și întocmește planul individualizat de asistență și îngrijire

3. realizează activitățile și timpii de lucru stabilite conform obiectivelor prevăzute în planul individualizat de asistență și îngrijire; 

     b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. elaborare și distribuire de materiale informative (pliante)
2. elaborarea de rapoarte de activitate lunare și anuale;

    c) de promovare a drepturilor beneficiarilor şi a unei imagini pozitive a acestora, precum şi de prevenire a situaţiilor de dificultate în care pot intra la un moment dat persoanele vârstnice beneficiare, potrivit scopului acestuia, prin asigurarea următoarelor activităţi:

1. ajutor pentru activităţile de bază ale vieţii zilnice: asigurarea igienei corporale, îmbrăcare şi dezbrăcare, hrănire şi hidratare, transfer şi mobilizare, deplasare în interior, comunicare;

2. ajutor pentru activităţi instrumentale ale vieţii zilnice: prepararea hranei, efectuarea de cumpărături, activităţi de menaj şi spălătorie, facilitatea deplasării în exterior şi însoţire, activităţi de administrare şi gestionare a bunurilor, acompaniere şi socializare.

     d) de asigurare a calităţii serviciilor sociale prin realizarea următoarelor activităţi:

1. elaborarea și utilizarea procedurilor operaționale de lucru și a instrumentelor standardizate în procesul de acordare a serviciilor;

2. realizarea de evaluări periodice a serviciilor prestate;

3. monitorizarea activității desfășurate de către personalul desemnat al echipei multidisciplinare și aplicarea standardelor minime de calitate privind managementul de caz în serviciile sociale acordate persoanelor vârstnice.
     e) de administrare a resurselor financiare, materiale şi umane ale serviciului social prin realizarea următoarelor activităţi:

1. asigurarea gestionării eficiente și transparente a resurselor financiare alocate din bugetul local;
2. elaborarea necesarului de materiale, echipamente și servicii pentru buna desfășurare a activităților;

3. monitorizarea și utilizarea eficientă a resurselor în scopul menținerii condițiilor optime de lucru.
ART. 8   Structura organizatorică, numărul de posturi şi categoriile de personal
         Capacitatea serviciului social este de minim 18 persoane vârstnice pentru care desfăşoară activităţi specifice un număr de 6 îngrijitori la domiciliu. Îngrijitorul la domiciliu (îngrijitorul formal) este persoana calificată, certificată profesional, care asigură îngrijirea personală, respectiv ajutor pentru efectuarea activităţilor de bază şi instrumentale ale vieţii zilnice pentru persoana care şi-a pierdut autonomia funcţională.
 (1) Serviciul Protecţia Persoanelor Vârstnice funcţionează în cadrul Direcţiei de Asistenţă Socială Drobeta Turnu Severin cu personal de conducare şi personal de execuţie.           
   1.
Personalul de conducere: 
Director executiv – Direcția de Asistență Socială; 
Şef serviciu  - Serviciul Protecţia Persoanelor Vârstnice.      
 (2) Structura organizatorică, numărul de posturi şi categoriile de personal care funcţionează în cadrul Serviciul Protecţia Persoanelor Vârstnice se aprobă, prin hotărâre a consiliului local odată cu aprobarea organigramei și numărului de personal al Direcţiei de Asistenţă Socială.

(3) Încadrarea personalului se realizează în funcţie de nevoile persoanelor beneficiare, cu respectarea numărului maxim de posturi prevăzut în ştatul de funcţii aprobat.

(4) Numărul de beneficiari ce revine unui îngrijitor se stabilește în funcție de complexitatea nevoilor beneficiarilor stabilite în urma încadrării într-un grad de dependenţă și dificultatea activităților efectuate de îngrijitorul la domiciliu (intervenții zilnice și intervalul orar), conform contractului de furnizare de servicii sociale, cu respectarea programului zilnic de 8 ore.

  (2) Personalul serviciului social de îngrijire la domiciliu a persoanelor vârstnice acordat de către Serviciul Protecţia Persoanelor Vârstnice
a) Asistentul social, în calitate de manager de caz
     b) Asistentul social (263501)
     c) Psihologul (263411)
     d) Asistentul medical comunitar (325301)
     e) Îngrijitorul la domiciliu (532204)
(2) Raportul angajat/beneficiar: activitățile stebilite se acordă la domiciliul persoanei vârstnice beneficiare.

Art. 9  Personalul de conducere
    (1) Personalul de conducere:

a) Director executiv – Direcţia de Asistenţă Socială; 

       Directorului executiv al Direcţiei de Asistenţă Socială îi revin următoarele atribuţii:

 - asigură conducerea executivă a direcţiei şi răspunde de buna ei funcţionare în îndeplinirea atribuţiilor ce îi revin;

-  în exercitarea atribuţiilor sale, emite dispoziţii;

- reprezintă direcţia, în relaţiile cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie.

-  îndeplineşte, în condiţiile legii, următoarele atribuţii principale:

-  exercită atribuţiile ce revin direcţiei în calitate de persoană juridică;

-  exercită funcţia de ordonator secundar de credite;

- întocmeşte proiectul bugetului propriu al direcţiei şi contul de încheiere a exerciţiului bugetar, pe care le supune avizării colegiului director şi aprobării consiliului local;

- elaborează şi supune aprobării consiliului local proiectul strategiei de dezvoltare a serviciilor sociale, al planului anual de acţiune;

- elaborează proiectele rapoartelor de activitate, ale rapoartelor privind stadiul implementării strategiei de dezvoltare a serviciilor sociale şi propunerile de măsuri pentru îmbunătăţire a activităţii, pe care le prezintă spre avizare colegiului director;

-  numeşte şi eliberează din funcţie personalul din cadrul direcţiei, potrivit legii;

- elaborează şi propune spre aprobare consiliului local statul de funcţii al direcţiei, având avizul consultativ al colegiului director;

-  controlează activitatea personalului din cadrul direcţiei;

-  aplică sancţiuni disciplinare, în conformitate cu prevederile legale;

  (2) Coordonator personal de specialitate:
b) Şeful de Serviciu îndeplineşte următoarele atribuţii:

-  organizează activitatea, desfăşurată de personalul angajat din subordine;

- stabileşte măsurile necesare şi urmăreşte îndeplinirea în bune condiţii a obiectivelor;

- urmăreşte şi răspunde de elaborarea corespunzătoare a lucrărilor şi finalizarea în termenele legale a acţiunilor din programele de activitate sau dispuse de conducere;

- asigură respectarea disciplinei în muncă de către personalul subordonat, luând măsurile ce se impun;

- urmăreşte şi verifică activitatea profesională a personalului din subordine, îl îndrumă şi sprijină în scopul sporirii operativităţii, capacităţii şi competenţei în îndeplinirea sarcinilor încredinţate;

- asigură respectarea reglementărilor legale specifice domeniilor de activitate ale Serviciul Protecţia Persoanelor Vârstnice, organizează şi urmăreşte documentaţia de specialitate a personalului din subordine;

-  repartizează salariaţilor subordonaţi, sarcinile şi corespondenţa;

- verifică, semnează sau vizează după caz, potrivit competenţelor stabilite, documentele întocmite de personalul din subordine;

-  veghează şi răspunde, alături de personalul din subordine, de respectarea normelor legale şi a celor hotărâte de Consiliul Local al Municipiului Drobeta Turnu Severin;

- răspunde de respectarea normelor de conduită şi deontologie de către personalul din subordine în raporturile cu beneficiarii;

- întocmeşte fişele de post şi cele de evaluare individuală ale subordonaţilor, până la nivelul competenţelor lor;

-  propune conducerii instituţiei, formele de perfecţionare profesională necesare bunei desfăşurări a activităţii;

- răspunde de buna organizare şi desfăşurare a activităţii de primire şi soluţionare a petiţiilor adresate;

- îndeplineşte orice alte atribuţii prevăzute de lege sau dispuse de conducere în legătură cu domeniul său de activitate.

- conduce, organizează, controlează şi răspunde de întreaga activitate a serviciului. 
    Art. 10 Personalul de specialitate de îngrijire şi asistenţă. Personal de specialitate şi auxiliar
    (1) Personalul de specialitate:

  a) Asistentul social, în calitate de manager de caz îndeplineşte următoarele atribuții:

- asigură derularea etapelor procesului de acordare a serviciilor sociale de îngrijire la domiciliu a persoanelor vârstnice cu respectarea prevederilor legii, a standardelor minime de calitate aplicabile şi a regulamentelor de organizare;

- colaborează cu specialiştii în vederea soluţionării cazurilor, identificării de resurse pentru îmbunătăţirea serviciilor sociale adresate persoanelor vârstnice aflate situaţii de risc social;                  
- monitorizează respectarea standardelor minime de calitate în ceea ce priveşte serviciile sociale de îngrijire la domicliu a persoanelor vârstnice;

- face propuneri de îmbunătăţire a activităţii în vederea creşterii calităţii serviciului social în conformitate cu legislaţia;

-  participă la efectuarea anchetelor sociale la domiciliul beneficiarilor de servicii sociale, precum şi pentru alte situaţii monitorizează activitatea personalului de specialitate şi întocmeşte rapoarte de vizită conform planului de vizită şi îngrijire la domiciliu, procese-verbale şi sesiuni de instruire; 

- asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

-  colaborează cu diverşi specialişti în vederea soluţionării cazurilor, identificării de resurse;

-   monitorizează respectarea standardelor minime de calitate;

- sesizează conducerii direcţiei situaţii care pun în pericol siguranţa beneficiarului, situaţii de nerespectarea a prevederilor prezentului regulament;

- face propuneri de îmbunătăţire a activităţii în vederea creşterii calităţii serviciului şi respectării legislaţiei;
- realizează evaluarea inițială și planul individualizat de asistenţă şi îngrijire a persoanelor vârstnice care solicită sau pentru care aparținătorii sau alte persoane solicită servicii de îngrijire la domiciliu;

- în baza evaluării/reevaluării nevoilor beneficiarului, a datelor cuprinse în documentele emise de structurile specializate în evaluare complexă, în evaluările şi recomandările medicale, în documentele emise de alte structuri de specialitate, colaborează la elaborarea planului individualizat de asistenţă şi îngrijire;
- verifică activităţile de îngrijire asigurate de îngrijitorii la domiciliu și propune, după caz, măsuri;
- monitorizează situația beneficiarilor/persoanelor vârstnice aflate în situație de risc și întocmește rapoarte de vizită;

- organizează și propune teme pentru sesiunile de instruire a îngrijitorilor la domiciliu, conform planificării anuale aprobate;

- păstrează confidenţialitatea asupra datelor şi informaţiilor la care are acces în exercitarea atribuţiilor de serviciu;

- cunoaşte şi respectă regulamentul de organizare şi funcţionare şi procedurile de lucru; 

b)  Asistentul social îndeplineşte următoarele atribuţii:
- instrumentează cazurile sociale ce fac obiectul specific biroului;
- efectuează anchetele sociale, întocmeşte referate cu propuneri în vederea identificării soluţiei optime creşterii calitaţii vieţii persoanelor vârstnice în propria locuinţă, completează datele din contractul de furnizare a serviciilor sociale şi din actele adiţionale, procese verbale, înştiinţări/notificări, etc.

- efectuează demersuri necesare pentru rezolvarea problemelor sociale ale beneficiarilor;
- întocmeşte referatul şi decizia pentru aprobarea acordării sau încetării acordării serviciilor sociale (după caz);

- îndrumă potenţialii beneficiari în vederea facilitării accesării de servicii sociale/beneficii de asistenţă socială pe baza evaluării nevoilor persoanelor vârstnice;                 
- identifică şi evaluează problemele socio-familiale şi situaţiile de risc ale beneficiarilor;     

- păstrează confidenţialitatea datelor în legătură cu situaţiile, documentele şi informaţiile care le deţine în scop profesional, cu respectarea legislaţiei;
-  realizează activităţi de pregătire continuă în vederea creşterii calităţii intervenţiei sociale;

-   răspunde de dosarele beneficiarilor şi de documentele acestora aflate în păstrare;

-   întocmeşte răspunsuri la cererile potenţialilor beneficiari şi le prezintă spre

avizare directorului instituţiei;
· participă la întocmirea rapoartelor de activităţi lunare şi statistici;

· respectă termenele impuse de activităţile specifice;

· cunoaşte şi respectă Regulamentul de Ordine Interioară al Direcţiei de Asistenţă Socială şi legislaţia în vigoare;

· cunoaşte, aplică şi respectă legislaţia în vigoare în baza căreia îşi desfăşoară
activitatea şi procedurile de lucru.
c) Psihologul îndeplineşte următoarele atribuţii:
- efectuează evaluarea psihologică a persoanelor vârstnice în momentul  acordării Serviciului social de îngrijire la domiciliu a persoanelor vârstnice sau ori de câte ori este necesar;  

- evaluează eventualele riscuri psihosociale reprezentate de factori fizici, sociali şi psihologici prezenţi în mediul familial, acţionând independent sau în interrelaţie, precum şi orice element relevant din organizarea activităţii pentru care există indicii de asociere; 

-  consemnează în documentele specifice rezultatele evaluării psihologice;
- răspunde pentru veridicitatea datelor menţionate în fişele personale de evaluare psihologică ale vârstnicilor;
- asigură suport şi asistenţă psihologică în vederea îmbunătăţirii imaginii de sine, a consolidării autonomiei personale a beneficiarilor şi a depăşirii momentelor dificile generate de pierderea unei rude, persoane apropiate, etc.;
- participă, alături de ceilalţi profesionişti din echipa multidisciplinară, la optimizarea relaţiilor dintre beneficiari şi angajaţii unităţii, a relaţiilor dintre beneficiari şi rudele acestora, în cazul în care ele există; 

- participă la întocmirea şi derularea proiectelor menite să amelioreze viaţa   vârstnicilor din instituţie şi să atenueze efectele procesului de îmbătrânire; 

- mediază conflictele apărute între beneficiari şi personalul instituţiei, după, caz         

- efectuează rapoarte de activităţi lunare şi statistici;

- respectă termenele impuse de activităţile specifice;

-cunoaşte şi respectă Regulamentul de Ordine Interioară al Direcţiei de Asistenţă Socială şi legislaţia în vigoare;

- cunoaşte, aplică şi respectă legislaţia în vigoare în baza căreia îşi desfăşoară activitatea precum şi procedurile de lucru.
d) Asistentul medical comunitar are următoarele atribuţii:

- urmăreşte respectarea nevoilor de îngrijire generale de sănătate şi furnizează serviciile de îngrijire generale de sănătate ale beneficiarilor;

- acordă primul ajutor în caz de urgenţă, conform competenţei şi anunţă medicul;

- efectuează evaluarea primară a stării de sănătate a persoanei vârstnice (aspect general, edeme, postură, stare de agitaţie) şi face măsurători ale constantelor biologice (temperatură, TA, puls, respiraţie);

 - semnalizează medicului de familie problemele constatate în urma evaluării stării de sănătate a beneficiarilor;

 - promovează măsuri de prevenţie efectuând educaţia pentru sănătate a beneficiarilor (dietă, regim de viaţă, automedicaţie, importanţa respectării recomandărilor medicului de familie sau medicului specialist);

 - colaborează permanent cu medicul de familie al beneficiarului şi ţine evidenţa biletelor de trimitere ale acestuia.      

e) Îngrijitorul la domiciliu are următoarele atribuţii:
  - asigură, beneficiarilor repartizați, ajutor pentru activităţile de bază ale vieţii zilnice: igienă corporală, îmbrăcare şi dezbrăcare, hrănire şi hidratare, transfer şi mobilizare, deplasarea în interior, comunicare, conform planul individualizat de asistenţă şi  îngrijire;

  - asigură, beneficiarilor repartizați, ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor, activităţi de petrecere a timpului liber conform planul individualizat de asistenţă şi îngrijire;

  - în baza prevederilor planului individualizat de asistenţă şi îngrijire comunică periodic cu familia/după caz, medicul de familie al beneficiarului pentru cunoaşterea stării de sănătate a acestuia şi a recomandărilor terapeutice;

  - asigurarea unei comunicări permanente cu persoana asistată, antrenarea în activităţi de natură să îi păstreze tonusul psihic ;

  - completează Fişa de monitorizare a beneficiarului și o transmite responsabilului de caz la final de săptămână, pentru avizare;

- sesizează persoanei responsabile toate incidentele personale sau sesizate de beneficiari, apărute în timpul activităţii derulate în relaţia cu beneficiarul/familia acestuia, inclusiv cazurile de abuz, în vederea consemnării în registrele respective din cadrul compartimentului;

 - informează beneficiarul despre orice modificare intervenită în derularea activității de îngrijire;

 - folosește materialele sanitare şi echipamentele primite pentru activitatea desfășurată în folosul beneficiarilor;
 - îngrijirea la domiciliu nu presupune a face curăţenie în curte, pod, pivniţă, camera centralei sau garaj şi nici a executa muncă în exteriorul casei;
 - informează orice modificare intervenită în evoluţia situaţiei socio-medicală a beneficiarilor în vederea reevaluării serviciilor acordate sau a serviciilor de urgenţă, după caz ;

 - păstrează confidenţialitatea asupra datelor şi informaţiilor la care are acces în exercitarea atribuţiilor de serviciu;

 - este interzis îngrijitorului să ceara sau să dobândească în vreun fel bunuri materiale, bani sau servicii de la persoanele asistate / îngrijite în urma activităţii prestate. În caz contrar se vor aplica măsuri de disciplinare mergând până la desfacerea contractului de muncă.

 - participă la cursuri de formare și perfecționare, precum și la instruirile organizate de furnizor;

 -  îndeplineste orice alte sarcini stabilite de şeful de serviciu;

 - cunoaşte şi respecta regulamentul de organizare şi funcţionare şi procedurile de lucru.
(2) Raportul angajat/beneficiar: activitățile stabilite se acordă la domiciliul persoanei vârstnice beneficiare.

  Atribuţii ale personalului de specialitate:

    a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

    b) colaborează cu specialişti din alte centre în vederea soluţionării cazurilor, identificării de resurse;

    c) monitorizează respectarea standardelor minime de calitate;

    d) sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

    e) întocmeşte rapoarte periodice cu privire la activitatea derulată;

    f) face propuneri de îmbunătăţire a activităţii în vederea creşterii calităţii serviciului şi respectării legislaţiei;

    g) alte atribuţii prevăzute în standardul minim de calitate aplicabil.

    Art. 11 Personalul administrativ, gospodărie, întreţinere-reparaţii, deservire
    Personalul administrativ asigură activităţile auxiliare serviciului social: aprovizionare, mentenanţă, achiziţii etc.:

    a) personal din cadrul Serviciului financiar-contabil (inspector clasa I gr. Superior, consilier achiziții);
    b) personal din cadrul Serviciului Secretariat-Administrativ-Arhivă-Registratură.

  Art.12 Finanţarea 
 (1) În estimarea bugetului de venituri şi cheltuieli, se are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

 (2) Finanţarea cheltuielilor  se asigură, în condiţiile legii, din următoarele surse:   

a) bugetul local al  Municipiului Drobeta Turnu Severin;

b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

c) alte surse de finanţare, în conformitate cu legislaţia în vigoare.

 (3)  Contribuția/plata serviciilor de îngrijire la domiciliu
     Serviciile de consiliere socială, în vederea prevenirii marginalizării sociale şi pentru reintegrare socială, se asigură fără plata unei contribuţii, ca un drept fundamental al persoanelor vârstnice.
     Serviciile de îngrijire la domiciliu furnizate de către Direcţia de Asistenţă Socială prin Serviciul Protecţia Persoanelor Vârstnice se asigură fără plata contribuţiei persoanelor vârstnice care, evaluate potrivit Grilei Naţionale de Evaluare a nevoilor persoanelor vârstnice, se încadrează într-una dintre următoarele situaţii:

    a) nu are familie sau nu se află în întreţinerea unei sau unor persoane obligate la aceasta, potrivit dispoziţiilor legale în vigoare;

    b) nu are locuinţă şi nici posibilitatea de a-şi asigura condiţiile de locuit pe baza resurselor proprii;

    c) nu realizează venituri proprii sau acestea nu sunt suficiente pentru asigurarea îngrijirii necesare;

    d) nu se poate gospodări singură sau necesită îngrijire specializată;

    e) se află în imposibilitatea de a-şi asigura nevoile sociomedicale, datorită bolii ori stării fizice sau psihice.
       Persoanele vârstnice beneficiare ale serviciilor de îngrijire la domiciliu care realizează venituri beneficiază de servicii cu plata unei contribuţii, stabilite în urma procesului de evaluare complexă, în funcţie de tipul de servicii acordate şi de venitul persoanei/susţinătorilor legali, fără a se depăşi costul acestora calculat pentru perioada respectivă. Valoarea contribuției este menționată în Contractul pentru acordarea serviciilor sociale la punctul 3.   
    Serviciile sociale de îngrijire la domiciliu se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, se încadrează în una dintre următoarele situaţii:

a) nu au venituri şi nici susţinători legali;
b) sunt beneficiari ai Legii nr. 196/2016 privind venitul minim de incluziune, cu modificările şi completările ulterioare sau realizează venituri al căror cuantum se situează sub nivelul indemnizaţiei sociale pentru pensionari prevăzute de OUG nr. 6/2009 privind instituirea indemnizaţiei sociale pentru pensionari aprobată prin Legea nr. 196/2009, cu modificările ulterioare.  

     c) susţinătorii legali ai persoanelor vârstnice realizează venituri al căror cuantum se situează sub nivelul indemnizaţiei sociale pentru pensionari prevăzute de Ordonanţa de urgenţă a Guvernului nr. 6/2009 privind instituirea pensiei sociale, aprobată prin Legea nr. 196/2009, cu modificările ulterioare;  
     Tipurile de servicii şi costul acestora se stabilesc prin Hotărârea Consiliului Local al Municipiului Drobeta Turnu Severin. 
      În situația în care există persoane care contribuie la plata contribuției aferente serviciilor, din partea beneficiarului, se întocmește un Angajament de plată a contribuției cu aceștia, document care devine anexă la Contractul pentru acordarea serviciilor sociale. 

